QTC หงอยชั่วคราว?
ก่อนอื่นอาจารย์ขอถามถึงคำว่า “รอด” หรือ “ไม่รอด” หมายถึงนักลงทุนรายย่อยใช่ไหม?
6 พ.ย. 2559

สภาแมงเม่า : ดร.สมชาย
 
คุณสมบูรณ์ จากอ่อนนุช กรุงเทพฯ พูดถึงความหงอยเหงาของหุ้น QTC หรือ บริษัท คิวทีซี เอนเนอร์ยี่ จำกัด (มหาชน) เหมือนเป็นการส่งสัญญาณให้รู้ว่า เกมหุ้นของนักลงทุนรายใหญ่จบลงอย่างเป็นทางการแล้ว ซึ่งสังเกตได้จากมูลค่าการซื้อขายที่เบาบางอย่างน่าใจหาย ราคาหุ้นเริ่มขยับขึ้นไม่ไหว จึงอยากให้อาจารย์ช่วยประเมินสถานการณ์ของหุ้นตัวนี้อีกสักครั้งว่า “รอด” หรือ “ไม่รอด” ด้วยครับ
 
ก่อนอื่นอาจารย์ขอถามถึงคำว่า “รอด” หรือ “ไม่รอด” หมายถึงนักลงทุนรายย่อยใช่ไหม?
หากเป็นเช่นที่เกริ่นนำ อาจารย์ก็กล้าตอบเหมือนกันว่า นักลงทุนรายย่อยรอดแล้วครับ
เนื่องจากมูลค่าการซื้อขายไม่ได้หนาแน่นจนทำให้เชื่อว่า นักลงทุนรายย่อยเข้าเล่นแบบไม่ลืมหูลืมตา และถ้าดูจากราคาหุ้นที่ยังยกตัวสูงขึ้นเรื่อยๆ ก็ยิ่งมั่นใจว่า นักลงทุนรายย่อยออกของกันหมดแล้ว และคงไม่ใครหวนกลับเข้ามาลงทุนในหุ้น QTC หรือ บริษัท คิวทีซี เอนเนอร์ยี่ จำกัด (มหาชน) อีกรอบ
สาเหตุที่เป็นเช่นนั้นเพราะยังไม่มีประเด็นใหม่ๆ ที่ทำให้เชื่อว่า ราคาหุ้นจะทะยานขึ้นไปอีก ส่งผลให้นักลงทุนรายย่อยเบนเข็มไปลงทุนในหุ้นตัวอื่นที่มีมูฟเม้นท์น่าสนใจมากกว่า และประเด็นตรงนี้ก็ทำให้นักวิเคราะห์เลือกที่จะพูดถึงหุ้นตัวอื่นกันเป็นจำนวนมากนะครับ
ที่สำคัญคือ งบการเงินที่ปรากฏให้เห็นข้างล่าง กลายเป็นตัวบอกเล่าเรื่องราวต่างๆ ให้รู้ว่า อย่าเข้าไปเสี่ยงทั้งที่มีทางเลือกอื่นที่ปลอดภัยกว่า หลังความสามารถในการทำกำไรยังลุ่มๆ ดอนๆ และโปรเจ็กต์ใหม่ที่หมายมั่นปั้นมือจะสร้างรายได้เป็นจำนวนมาก ก็ไม่รู้จะผลิดอกออกผลเมื่อไหร่ ซึ่งเป็นการตอกย้ำความเสี่ยงในการลงทุนเปิดกว้างมากกว่าผลตอบแทนที่จะได้กลับคืนมา
 
(หน่วย : ล้านบาท)
 
ข้อมูลดังกล่าวถูกตอกย้ำด้วยค่า P/E ที่อยู่สูงถึง 68 เท่า และเมื่อดูควบคู่กับค่า P/BV ที่อยู่ในระดับ 7.20 เท่า ย่อมอนุมานได้ทันทีว่า ราคาหุ้น QTC ค่อนข้างสูงเกินความเหมาะสม และคนที่สามารถเล่นหุ้นจนมาถึงตรงจุดนี้ได้ ต้องเป็นคนที่รักความเสี่ยงมากพอสมควร เพราะนักลงทุนทั่วไปคงไม่กล้าตามกระแสจนมาถึงระดับนี้
สุดท้ายนี้อยู่ที่นักลงทุนรายย่อยเชื่อว่า QTC มีนักลงทุนรายใหญ่เข้ามาเป็นเจ้ามือหรือเปล่า?
หากเชื่อว่า มีเจ้ามือคอยคุมเกมอยู่เบื้องหลัง เกมหุ้นในเที่ยวนี้ก็คงไม่จบลงง่ายๆ และน่าจะมีอะไรให้ตื่นเต้นได้อีกในอนาคตนะครับ
…
 

กราฟประกอบข่าว Aspen, ราคาปิด ณ วันที่ 4 พ.ย.59